
Comisia pentru buget,

finanţe şi bănci

Bucureşti 28.05.2003

Nr.117

AVIZ

asupra propunerii legislative pentru modificarea şi completarea articolului 11 din Legea care aprobă Ordonanţa de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap

Cu adresa nr.596 din 25 februarie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea articolului 11 din Legea care aprobă Ordonanţa de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap.

In urma examinării, în şedinţa din data de 28 mai 2003, Comisia, cu unanimitate de voturi, a hotărât respingerea din următoarele considerente:

- întrucât, potrivit dispoziţiilor art.58 din Legea nr.24/2000 privind normele de tehnică legislativă pentru elaborarea actelor normative, intervenţiile ulterioare de modificare sau de completare a acestora trebuie raportate la actul de bază, această intervenţie legislativă ar trebui să vizeze Ordonanţa de urgenţă a Guvernului nr.102/1999, şi nu legea de aprobare a acestei ordonanţe, respectiv Legea nr.519/2002;

- prin Memorandumul suplimentar de politici economice şi financiare ratificat prin Ordonanţa de urgenţă a Guvernului nr.115/2002, România s-a angajat că nu va introduce scutiri fiscale sau alte noi facilităţi fiscale distorsionate.

